**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ.ΠΡΩΤ:11164**

**Λιβαδειά 15 /6/2020**

**ΑΠΟΣΠΑΣΜΑ**

Από το πρακτικό της αριθμ.2020-11ης Τακτικής Συνεδρίασης

του Δημοτικού Συμβουλίου Λεβαδέων

Αριθμός απόφασης  **96**

**ΘΕΜΑ:** **Εγκριση της υπ΄αριθμ 36/2020 Τεχνικής μελέτης «ΔΙΑΜΟΡΦΩΣΗ ΔΙΑΔΡΟΜΩΝ ΝΕΟΥ ΝΕΚΡΟΤΑΦΕΙΟΥ ΛΙΒΑΔΕΙΑΣ».**

Στη Λιβαδειά σήμερα την 10η Ιουνίου 2020, ημέρα Τετάρτη και ώρα 19:00 μ.μ συνήλθε **με τηλεδιάσκεψη**  το Δημοτικό Συμβούλιο του Δήμου Λεβαδέων κατ ΄εφαρμογή : **α)** των διατάξεων τουάρθρου 10 παρ. 1 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», **β)** της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19» και **γ)**) της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» **δ)** της με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκυκλίου του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr» και ύστερα από την από **10563/5-6-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 26 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Πούλου Γιώτα |
|  | Μητάς Αλέξανδρος | 2 | Γερονικολού Λαμπρινή |
|  | Τσεσμετζής Εμμανουήλ | 3 | Παπαϊωάννου Λουκάς |
|  | Δήμου Ιωάννης | 4 | Μπαρμπέρης Νικόλαος |
|  | Αποστόλου Ιωάννης | 5 | Πλιακοστάμος Κων/νος |
|  | Σάκκος Μάριος | 6 | Χέβα Αθανασία (Νάνσυ) |
|  | Νταντούμη Ιωάννα (Απών στο 2ο και στο 7ο Θέμα του Πίνακα των θεμάτων της Συνεδρίασης) | 7 | Σπυρόπουλος Δημοσθένης |
|  | Καράβα Χρυσοβαλάντου Βασιλική (Βάλια) |  | Αν και κλήθηκαν νόμιμα |
|  | Μερτζάνης Κων/νος (Απών στο 2ο και στο 7ο Θέμα του Πίνακα των θεμάτων της Συνεδρίασης) |  |  |
|  | Γιαννακόπουλος Βρασίδας |  |  |
|  | Σαγιάννης Μιχαήλ (Απών στο 2ο και στο 7ο Θέμα του Πίνακα των θεμάτων της Συνεδρίασης) |  |  |
|  | Κυπραίος Χρήστος |  |  |
|  | Γαλανός Κων/νος |  |  |
|  | Τόλιας Δημήτριος |  |  |
|  | Καπλάνης Κων/νος (Απών στο 7ο Θέμα του Πίνακα των θεμάτων της Συνεδρίασης) |  |  |
|  | Φορτώσης Αθανάσιος |  |  |
|  | Τζουβάρας Νικόλαος (Απών στο 7ο Θέμα του Πίνακα των θεμάτων της Συνεδρίασης) |  |  |
|  | Καράλης Χρήστος (Απών στο 2ο και στο 7ο Θέμα του Πίνακα των θεμάτων της Συνεδρίασης) |  |  |
|  | Κοτσικώνας Επαμεινώνδας |  |  |
|  | Αρκουμάνης Πέτρος |  |  |
|  | Μπράλιος Νικόλαος |  |  |
|  | Τσιφής Δημήτριος |  |  |
|  | Αλεξίου Λουκάς |  |  |
|  | Καραμάνης Δημήτριος (Αποχώρησε στο 4ο Θέμα του Πίνακα των θεμάτων της Συνεδρίασης) |  |  |
|  | Τουμαράς Βασίλειος |  |  |
|  | Κατής Χαράλαμπος (Απών στο 2ο Θέμα του Πίνακα των θεμάτων της Συνεδρίασης) |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης , ο οποίος αποχώρησε στο 4ο ΘΗΔ.

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Ο κ. Δήμαρχος στην αρχή της συνεδρίασης πρότεινε να προηγηθεί η συζήτηση του αναγραφόμενου ως 4ο θέμα της υπ αριθμ. **10563/5-6-2020**   πρόσκλησης, αμέσως μετά την συζήτηση των εκτός ημερήσιας διάταξης θεμάτων και τη διαδικασία των ερωτήσεων , προκειμένου να μπορέσει ο προσκεκλημένος μελετητής να αναλύσει το θέμα και να αποδεσμευθεί για το υπόλοιπο της συνεδρίασης.

Ο Πρόεδρος έθεσε το θέμα σε ψηφοφορία όπου ομόφωνα αποφασίσθηκε να τηρηθεί η προτεινόμενη από τον κ. Δήμαρχο διαδικασία.

Εισηγούμενος το 7Ο θέμα της υπ αριθμ. 10563/5-6-2020   πρόσκλησης (9ο , στον Πίνακα Θεμάτων Συνεδρίασης*)* που είχε αναβληθεί η συζήτησή του κατά την 7η συνεδρίασηο κ Πρόεδρος έθεσε υπόψη του Δημοτικού Συμβουλίου , το υπ αριθμ.7434/24-7-2020 έγγραφο της Τεχνικής Υπηρεσίας του Δήμου στο οποίο αναφέρονται:

***ΙΣΤΟΡΙΚΟ***

*Αντικείμενο της παρούσας Τεχνικής Μελέτης είναι η διαμόρφωση του νέου Νεκροταφείου Λιβαδειάς που βρίσκεται στην θέση “ ΜΑΚΡΕΣ” της Δημοτικής Κοινότητας Λιβαδειάς .*

*Για την κατασκευή του έργου θα εκτελεσθούν οι κάτωθι εργασίες :*

1. *Χωματουργικές εργασίες διαμόρφωσης χώρων για διαδρόμους και ζώνης Πρασίνου*
2. *Κατασκευή υπόβασης δύο στρώσεων για την διαμόρφωση διαδρόμων προσπέλασης στο χώρο του νεκροταφείου*
3. *Τσιμεντόστρωση διαδρόμων προσπέλασης με σκυρόδεμα C16/20*
4. *Κατασκευή κρασπέδων και καναλιού αποχέτευσης ομβρίων υδάτων από σκυρόδεμα C16/20*
5. *Δημιουργία υπόγειου χωνευτηρίου οστών από οπλισμένο σκυρόδεμα C16/20*
6. *Επίστρωση των διαδρόμων προσπέλασης με σταμπωτό δάπεδο*
7. *Διαμόρφωση χώρου με πλάκες πεζοδρομίου*
8. *Άρδευση και φύτευση με δένδρα και θάμνους εσωτερικά του περιμετρικού μανδρότοιχου*
9. *Προμήθεια και τοποθέτηση κάδων και καθιστικών (παγκάκια)*
10. *Κατασκευή δύο φρεατίων (πηγάδια) με τσιμεντοσωλήνες Φ800*

*Για την εκτέλεση του εν λόγω έργου υπάρχει και η υπ΄αριθμόν* ***7/2020 Απόφαση*** *της Δημοτικής Κοινότητας περί* ***θετικής γνωμοδότησης*** *επί της υπ΄ αριθμόν 36/2020 μελέτης του έργου*

*Ο προϋπολογισμός του ανωτέρου έργου ανέρχεται στο ποσό των* ***560.000,00 €*** *συμπεριλαμβανομένου του Φ.Π.Α. 24% και οι πιστώσεις του έργου προέρχονται από* ***Κ.Α.Π. Επενδύσεων*** *.*

***ΕΙΣΗΓΟΥΜΑΣΤΕ***

*Την έγκριση της υπ΄ αριθμόν* ***36/08.04.2020*** *Τεχνικής Μελέτης με τίτλο* ***« ΔΙΑΜΟΡΦΩΣΗ ΔΙΑΔΡΟΜΩΝ ΝΕΟΥ ΝΕΚΡΟΤΑΦΕΙΟΥ ΛΙΒΑΔΕΙΑΣ »*** *προϋπολογισμού* ***560.000,00€*** *συμπεριλαμβανομένου του Φ.Π.Α. 24% .*

Στο σημείο αυτό ο δημοτικός σύμβουλος κ. Αρκουμάνης ζήτησε την αναβολή συζήτησης του εν λόγω θέματος, θέτοντας τον προβληματισμό του από την απουσία της δημοτικής συμβούλου κας Πούλου, η οποία είχε ζητήσει την αναβολή συζήτησής του κατά την 7η συνεδρίαση του Δημοτικού Συμβουλίου επειδή δεν της κοινοποιήθηκε έγκαιρα ο σχετικός χάρτης για να μπορέσει να τοποθετηθεί . Οπότε κατά την άποψή του θα έπρεπε να αναβληθεί εκ νέου για μια επόμενη συνεδρίαση όπου θα παρίστατο και η κα Πούλου.

Ακολούθως ο Πρόεδρος έθεσε σε ψηφοφορία την πρόταση του κ. Αρκουμάνη το αποτέλεσμα της οποίας ήταν.

Υπέρ της πρότασης ψήφισαν οι δημοτικοί σύμβουλοι κ.κ. 1) Κοτσικώνας Επαμεινώνδας 2) Αρκουμάνης Πέτρος 3) Αλεξίου Λουκάς 4) Τσιφής Δημήτριος

Κατά της πρότασης ψήφισαν οι δημοτικοί σύμβουλοι κ.κ 1)Καλογρηάς Αθανάσιος, 2) Τσεσμετζής Εμμανουήλ, 3) Σάκκος Μάριος, 4) Γιαννακόπουλος Βρασίδας , 5) Αποστόλου Ιωάννης, 6) Καράβα Χρυσοβαλάντου, ,7) Μητάς Αλέξανδρος, 8)Δήμου Ιωάννης, 9)Γαλανός Κων/νος, 10) Τόλιας Δημήτριος, 11) Φορτώσης Αθανάσιος, 12) Τουμαράς Βασίλειος, 13) Κατής Χαράλαμπος

Υστερα από την ψηφοφορία ο Πρόεδρος ανακοίνωσε στο Σώμα ότι το θέμα συζητείται.

- Λαμβάνοντας το λόγο *ο* επικεφαλής της δημοτικής παράταξης « Λαϊκή Συσπείρωση Λιβαδειάς» δημοτικός σύμβουλος κ. Κοτσικώνας Επαμεινώνδας είπε ότι η παράταξή του υποστηρίζει την προσπάθεια της Δημοτικής Αρχής για την κατασκευή νέων έργων , ένα μέρος των οποίων είναι οικοδομικά . Κατά την άποψη της παράταξής το συγκεκριμένο έργο θα μπορούσε να εκτελεστεί με αυτεπιστασία με εργαζομένους της ειδικότητας οικοδόμων που θα προσληφθούν μέσω προγραμμάτων Κοινωφελούς Εργασίας . Ετσι και σωστή εργασία θα γίνει αλλά και θα προσφέρουν εργασία σε όφελος του Δήμου. Τέλος θεώρησε υπερβολικό το κόστος του έργου δηλώνοντας ότι διαφωνεί με την μελέτη και όχι με την κατασκευή του έργου.

**Το Δημοτικό Συμβούλιο μετά από διαλογική συζήτηση και λαμβάνοντας υπόψη του**

* - το υπ αριθμ. 7434/24-4-2020 έγγραφο της Διεύθυνσης Τεχνικών Υπηρεσιών του Δήμου που είχε διανεμηθεί
* τις διατάξεις των άρθρων 65,67,238 του Ν.3852/10 , όπως τροποποιήθηκαν με το άρθρο 72 και 74 του Ν. 4555/2018
* Τις διατάξεις της παρ. 1 της υπ αριθμ. 40/31-3-2020 εγκυκλίου του Υπουργείου Εσωτερικών Περιεχομένου (ΦΕΚ 6ΩΠΥ46ΜΤΛ6-50Ψ’): «Ενημέρωση για την εφαρμογή του κανονιστικού πλαισίου αντιμετώπισης του κορωνοϊού COVID-19 , αναφορικά με την οργάνωση και λειτουργία των δήμων».
* Τις διατάξεις της παρ. 1 του άρθρου 10 της από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* -την 36/24-4-2020 Τεχνική Μελέτη του Δήμου Λεβαδέων που φέρει τον τίτλο **«ΔΙΑΜΟΡΦΩΣΗ ΔΙΑΔΡΟΜΩΝ ΝΕΟΥ ΝΕΚΡΟΤΑΦΕΙΟΥ ΛΙΒΑΔΕΙΑΣ »**
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

1. **Eγκρίνει την υπ΄αριθμ.36/24-4-2020 Τεχνική Μελέτη έργου με τίτλο «ΔΙΑΜΟΡΦΩΣΗ ΔΙΑΔΡΟΜΩΝ ΝΕΟΥ ΝΕΚΡΟΤΑΦΕΙΟΥ ΛΙΒΑΔΕΙΑΣ» προϋπολογισμού 560.000,00€ (με ΦΠΑ 24%) , όπως αυτή συντάχθηκε και εγκρίθηκε από την Τεχνική Υπηρεσία του Δήμου Λεβαδέων.**

**2. Η 36/24-4-2020 Τεχνική Μελέτη της ΤΥΔΛ αποτελεί συνημμένο της παρούσης.**

ΚΑΤΑ ψήφισαν οι δημοτικοί σύμβουλοι κ.κ. 1) Κοτσικώνας Επαμεινώνδας 2) Αρκουμάνης Πέτρος 3) Αλεξίου Λουκάς 4) Τσιφής Δημήτριος

**Η απόφαση πήρε τον αριθμό 96/2020**

**Ο Πρόεδρος του Δ.Σ.**

**Μητάς Αλέξανδρος**

**ΤΑ ΜΕΛΗ**

|  |  |
| --- | --- |
| Καλογρηάς Αθανάσιος | ΠΙΣΤΟ ΑΠΟΣΠΑΣΜΑ |
| Τσεσμετζής Εμμανουήλ | Λιβαδειά αυθημερόν |
| Δήμου Ιωάννης | Ο Δήμαρχος Λεβαδέων |
| Αποστόλου Ιωάννης |  |
| Σάκκος Μάριος | ΙΩΑΝΝΗΣ .Δ. ΤΑΓΚΑΛΕΓΚΑΣ |
| Καράβα Χρυσοβαλάντου Βασιλική (Βάλια) |  |
| Γιαννακόπουλος Βρασίδας |  |
| Γαλανός Κων/νος |  |
| Φορτώσης Αθανάσιος |  |
| Τόλιας Δημήτριος |  |
| Κοτσικώνας Επαμεινώνδας |  |
| Αρκουμάνης Πέτρος |  |
| Τσιφής Δημήτριος |  |
| Αλεξίου Λουκάς |  |
| Τουμαράς Βασίλειος |  |
| Κατής Χαράλαμπος |  |